Diari Oficial de la Generalitat Valenciana


Sumari del DOGV 7460, del 06-02-2015 (2015/970)

RESOLUCIÓ de 2 de febrer de 2015, de la Direcció General de Recursos Humans, per la qual es convoquen per a l'exercici 2015 subvencions destinades al finançament de plans de formació per al personal de l'Administració local de la Comunitat Valenciana en el marc de l'Acord de Formació per a l'Ocupació de les Administracions Públiques (AFODAP).
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7460

Data del DOGV
:   06-02-2015

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2015/970


Data del document
:   02-02-2015

Organisme emissor
:   Conselleria d'Hisenda i Administració Pública

Tipus de document
:   Resolució

Anàlisi jurídica

 Descriptors 

:   * Conselleria d'Hisenda i Administració Pública
    * ajuda pública

RESOLUCIÓ de 2 de febrer de 2015, de la Direcció General de Recursos Humans, per la qual es convoquen per a l'exercici 2015 subvencions destinades al finançament de plans de formació per al personal de l'Administració local de la Comunitat Valenciana en el marc de l'Acord de Formació per a l'Ocupació de les Administracions Públiques (AFODAP). [2015/970]  
Les sentències del Tribunal Constitucional 225/2012, de 29 de novembre, i 7/2013, de 17 de gener, han establit que correspon a les comunitats autònomes les competències relatives a l'aprovació, seguiment i control, modificació i resolució de discrepàncies en la negociació dels plans de formació promoguts per les entitats locals i federacions o associacions d'entitats locals d'àmbit autonòmic i destinats al personal empleat públic que hi presta servicis.  
  
Per això, la Comissió General de Formació per a l'Ocupació de les Administracions Públiques va acordar, en la seua reunió de 19 de juliol de 2013, modificar l'Acord de Formació per a l'Ocupació de les Administracions Públiques a fi d'adaptar-lo a la distribució competencial establida per les sentències del Tribunal Constitucional anteriorment esmentades. Este acord va ser ratificat per la Mesa General de Negociació de les Administracions Públiques en la seua reunió de 26 de setembre de 2013 i publicat en el Boletín Oficial del Estado número 252, de 21 d'octubre, per Resolució de la Secretaria d'Estat d'Administracions Públiques de 9 d'octubre de 2013 i correcció d'errors de 9 de gener de 2014.  
Mitjançant l'Orde 3/2014, de 24 de febrer, de la Conselleria d'Hisenda i Administració Pública (DOCV 7227, 05.03.2014), s'aproven les bases reguladores de la concessió de subvencions destinades al finançament de plans de formació de les entitats locals de la Comunitat Valenciana, en el marc de l'Acord de Formació per a l'Ocupació de les Administracions, d'ara en avant AFODAP  
La Comissió General de Formació per a l'Ocupació de les Administracions Públiques, en la seua sessió de 14 d'octubre de 2014, va procedir a distribuir la quantia prevista per al finançament de la formació per a l'ocupació en les administracions públiques per a l'any 2015, que ascendix a 42.099,38 milers d'euros, per mitjà de l'adopció de l'Acord per a la Gestió de Fons de Formació en 2015 que establix el següent:  
«L'import per a plans de formació en l'Administració local ascendix a 9.097,48 milers d'euros. D'este import, 363,90 milers d'euros (quantitat equivalent al 4 % dels fons destinats a la formació d'empleats públics de l'Administració local), seran destinats al finançament del pla de formació promogut per la Federació Espanyola de Municipis i Províncies (FEMP) i seran transferits a la FEMP per mitjà de subvenció nominativa.  
 L'import resultant, 8.733,58 milers d'euros, serà transferit a les comunitats autònomes per a finançar els plans de formació presentats per les entitats locals del seu àmbit territorial. En el repartiment de fons entre entitats locals per a l'any 2015 li correspon a la Comunitat Valenciana 853,64 milers d'euros.  
De conformitat amb allò que es disposa en l'article 8.2 de l'Orde 3/2014, de 24 de febrer, per la qual s'aproven les bases reguladores de concessió de subvencions destinades al finançament de plans de formació en el marc de l'AFODAP, el procediment s'iniciarà d'ofici per mitjà d'una convocatòria aprovada per resolució de la direcció general competent en matèria de recursos humans a proposta de la Comissió Paritària de Formació Local de la Comunitat Valenciana. Esta proposta es formalitzà en la reunió de la Comissió Paritària per a Formació Local de 16 de desembre de 2014  
D'acord amb el que preveu l'esmentada orde, la resolució de convocatòria de les ajudes contindrà els crèdits pressupostaris, els requisits dels promotors de plans de formació que podran sol·licitar les ajudes, la documentació que acompanyarà les sol·licituds, el termini de presentació, els criteris per a la valoració de plans, la forma de fer efectiva l'ajuda, els òrgans competents per a la instrucció i resolució del procediment, així com els altres continguts als quals fa referència l'article 23.2 de la Llei 38/2003, de 17 de novembre, General de Subvencions.  
En virtut d'això, i demanats els informes preceptius, esta direcció general resol:  
  
Article 1. Objecte  
1. Per mitjà d'esta resolució es convoquen per a l'any 2015 les ajudes destinades al finançament de plans de formació per a l'ocupació promoguts per les entitats locals de la Comunitat Valenciana, la Federació Valenciana de Municipis i Províncies, les federacions o associacions d'entitats locals, en el marc de l'Acord de Formació per a l'Ocupació de les Administracions Públiques (AFODAP) i d'acord amb les bases reguladors aprovades per mitjà de l'Orde 3/2014, de 24 de febrer.  
  
2. Les ajudes es concediran en règim de concurrència competitiva.  
  
3. L'orde per la qual s'aproven les bases reguladores de la concessió de subvencions d'esta convocatòria es pot consultar en la web següent:  
  
http://www.cjap.gva.es//portal/ca/web/ivap/administracion-local  
  
Article 2. Finançament i quantia màxima de les ajudes  
1. El finançament de les ajudes previstes en esta resoluc ió s'imputarà als conceptes pressupostaris 81.41.00.575.06.2 Línia T-7380000 del programa Formació i Estudis de la Direcció General de Recursos Humans de la Conselleria d'Hisenda i Administració Pública per a l'exercici 2015.  
2. La quantia màxima de les ajudes convocades ascendix a 853.640 euros, condicionada a l'existència de crèdit adequat i suficient en el moment de la resolució de concessió.  
  
Article 3. Beneficiaris  
Podran ser beneficiaris els establits en l'article 3 de l'Orde 3/2014, de 24 de febrer, de la Conselleria d'Hisenda i Administració Pública, per la qual s'establixen les bases reguladores de la concessió de subvencions destinades al finançament de plans de formació de les entitats locals (d'ara en avant, Orde 3/2014).  
  
Article 4. Activitats que són objecte de finançament  
1. Les entitats promotores previstes en l'article 3 podran sol·licitar ajudes per a finançar els tipus de plans següents:  
a) Plans unitaris. Els plans unitaris es caracteritzen per afectar el personal d'una sola entitat local pública, almenys amb 200 empleats públics, independentment de les unitats o òrgans que incloguen.  
  
Estos plans podran tindre destinataris diferents del promotor dins de la mateixa administració.  
b) Plans agrupats. Els plans agrupats es caracteritzen per afectar el personal de dos o més entitats locals de les esmentades en l'article 3.1 de l'Orde 3/2014 que agrupen conjuntament, almenys, 200 empleats públics. Només es podrà participar en un pla agrupat.  
Les entitats podran dividir la seua plantilla per a sol·licitar un pla unitari i/o adherir-se a un únic pla agrupat, de tal manera que la suma dels efectius imputats a cada un dels plans mai podrà ser superior a la seua plantilla total.  
c) Plans interadministratius. Els plans interadministratius es caracteritzen per estar destinats no sols al personal de l'entitat promotora, sinó també als empleats públics d'altres administracions. Qualsevol dels promotors esmentats en l'apartat 2 de l'article 3 de l'esmentada orde de bases podrà promoure plans interadministratius, bé com a promotor únic, bé en col·laboració amb altres promotors a través de convenis de col·laboració o per mitjà dels instruments jurídics pertinents.  
  
Els plans promoguts per la Federació Valenciana de Municipis i Províncies tindran el caràcter d'interadministratius, destinats a formar empleats públics de distintes entitats locals de la Comunitat Valenciana.  
  
2. Les entitats locals amb menys de 200 empleats públics es consideraran adherides automàticament al pla agrupat de la diputació provincial al qual pertanguen, sense necessitat que subscriguen cap document.  
  
Les entitats locals, de 200 o més empleats públics que participen en un pla agrupat, hauran d'adherir-se expressament a este.  
Article 5. Àmbit temporal  
Les ajudes concedides a l'empara d'esta convocatòria estaran destinades a finançar plans de formació per a l'ocupació en l'exercici 2015. El període d'execució serà el comprés entre l'1 de gener i el 31 de desembre d'este exercici.  
  
Article 6. Procediment de concessió  
El procediment de concessió de les ajudes, que s'inicia per mitjà d'esta resolució de convocatòria, és en règim de concurrència competitiva i es desenrotllarà en el marc de les bases reguladores establides en l'Orde 3/2014, de conformitat amb el que preveu la Llei 38/2003, de 17 de novembre, General de Subvencions, en el seu reglament de desplegament, aprovat pel Reial Decret 887/2006, de 21 de juliol, i en la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
  
Article 7. Òrgans competents per a la instrucció, valoració de plans i resolució del procediment  
1. La instrucció del procediment es durà a terme per la Subdirecció General de l'IVAP de la Direcció General de Recursos Humans.  
  
2. La Comissió Paritària de Formació Local de la Comunitat Valenciana, constituïda mitjançant un acord de 19 de novembre de 2013, d'ara en avant COPAFORLO, serà la responsable d'aprovar els plans de formació que siguen presentats pels distints promotors. Esta comissió avaluarà les sol·licituds segons els criteris, barem i prioritats de valoració establits en l'article 11 de la present resolució  
3. La Comissió serà competent per a elevar la proposta de concessió a l'òrgan concedent, a través de l'òrgan instructor, en els termes que es preveu en l'article 22.1 de la Llei 38/2003, de 17 de novembre, com a òrgans col·legiats.  
4. La resolució del procediment correspondrà a la Direcció General de Recursos Humans, òrgan competent per a la concessió de subvencions d'acord amb l'article 7 de l'Orde 3/2014, de 24 de febrer.  
  
  
Article 8. Presentació de la sol·licitud i documentació complementària  
1. Les sol·licituds s'ompliran i presentaran de forma electrònica a través de la pàgina web de l'IVAP http://www.cjap.gva.es//portal/ca/web/ivap/inicio, a través de la icona «Promotora de formació Administració Local», per a la qual cosa és necessari que el promotor estiga prèviament registrat en este portal.  
2. L'accés podrà realitzar-se introduint els dígits d'usuari i contrasenya facilitats pel portal durant el registre, o bé per mitjà del document nacional d'identitat electrònic o un certificat digital reconegut de persona física o jurídica, d'acord amb el que s'establix en els articles 11 i 15 de la Llei 59/2003, de 19 de desembre, de Firma Electrònica.  
  
3. Les sol·licituds hauran d'estar firmades electrònicament per la persona designada com a representant del promotor per al pla presentat.  
4. Les sol·licituds es presentaran ajustant-se als formats electrònics establits en el Portal, que hauran de ser omplits pels sol·licitants amb les normes i controls establits en la mateixa aplicació. Les dades requerides en la sol·licitud fan referència a la informació següent:  
  
a) Dades administratives de l'entitat promotora, incloent-hi el nombre d'efectius.  
b) Dades del representant que firma el pla, dades de la persona de contacte designada i, si és el cas, les dades bancàries.  
c) Declaració responsable exigida en els articles 25 i 26 del Reglament de Desplegament de la Llei 38/2003, de 17 de novembre, General de Subvencions, aprovat pel Reial Decret 887/2006, de 21 de juliol, referent a no estar incurs en les prohibicions que per a obtindre la condició de beneficiari s'establix en l'article 13 de l'esmentada llei.  
d) Dades de les entitats adherides a plans agrupats, que tinguen 200 o més empleats públics.  
e) Dades relatives al pla de 2015:  
1) Dades descriptives de les activitats formatives amb el detall individualitzat d'estes, nombre d'edicions, alumnes i hores per edició, pressupost econòmic i destinataris.  
2) Memòria de les accions formatives que, almenys, contindrà les dades següents: objectius generals i finalitat del pla, disseny, criteris de seguiment i avaluació, implantació del pla.  
f) Dades relatives a anteriors convocatòries:  
1) Dades relatives a l'anterior convocatòria en què va promoure un pla de formació: destinataris, recursos propis dedicats, fons subvencionats, recursos humans dedicats.  
2) Dades econòmiques del pla, amb desglossament per conceptes de gasto.  
5. Les sol·licituds s'acompanyaran dels documents següents generats en format electrònic:  
a) Targeta d'identificació de persones jurídiques i entitats en general (CIF).  
b) Quan es tracte d'associacions o federacions d'entitats locals, la documentació que acredite, d'acord amb la legislació vigent, les facultats de representació del firmant del pla per a actuar en nom de la persona jurídica sol·licitant o de l'agrupació, si és el cas  
c) Quan es tracte d'un pla agrupat, s'acompanyaran els documents d'adhesió a l'esmentat pla, de les entitats públiques amb un nombre igual o superior a 200 empleats públics.  
d) Informe de la representació sindical, en totes les sol·licituds.  
6. Els documents als quals fa referència l'apartat 5.a, b i c, d'acord amb el que es preveu en l'article 35.2 de la Llei 11/2007, de 22 de juny, d'Accés Electrònic dels Ciutadans als Servicis Públics, s'incorporaran a l'expedient a través del Portal FEDAP per mitjà de còpies digitalitzades dels documents, la fidelitat dels quals amb l'original garantiran per mitjà de la utilització de firma electrònica.  
No serà necessària l'aportació dels documents previstos en l'apartat 5.a i b quan estos documents ja hagen sigut presentats en convocatòries anteriors i no s'hagen produït canvis posteriors que els afecten.  
  
7. El document previst en l'apartat 5.d serà firmat manualment pels responsables sindicals i incorporat a l'expedient per mitjà de còpia digitalitzada.  
8. La presentació de la sol·licitud per a l'obtenció de l'ajuda implicarà l'autorització del sol·licitant perquè l'òrgan concedent obtinga de forma directa l'acreditació del compliment d'obligacions tributàries i amb la Seguretat Social a través de certificats electrònics, de conformitat amb el que s'establix en l'article 23.3 de la Llei 38/2003, de 17 de novembre.  
No obstant això, el sol·licitant podrà denegar expressament el consentiment; en este cas, haurà d'aportar les certificacions junt amb la sol·licitud o quan siguen requerides per l'òrgan instructor.  
En el cas de les entitats locals, les acreditacions podran substituir-se per l'aportació junt amb la sol·licitud d'una declaració responsable emesa per una persona física facultada per a això, d'acord amb el que s'establix en l'article 23.4 de la Llei 38/2003, de 17 de novembre, i en l'article 24 del seu Reglament aprovat pel Reial Decret 887/2006, de 21 de juliol.  
  
Article 9. Termini de presentació de sol·licituds  
El termini de presentació de sol·licituds serà de quaranta dies naturals a comptar de l'endemà de la publicació d'esta resolució en el Diari Oficial de la Comunitat Valenciana (DOCV).  
  
Article 10. Esmena de la sol·licitud  
En el cas que la sol·licitud no reunisca els requisits previstos en l'article 8, es requerirà el promotor perquè, en el termini de deu dies, esmene la falta o acompanye els documents preceptius, amb indicació que, si així no ho fa, es considerarà que ha desistit de la seua petició i s'arxivarà sense més tràmit, amb els efectes previstos en l'article 42.1 de la Llei 30/1992, de 26 de novembre.  
  
Article 11. Valoració de plans de formació  
1. La valoració dels plans presentats pels promotors, per a la quantificació individualitzada de la subvenció en el marc de la distribució de fons i tenint en compte que, en tot cas, no podrà superar el límit dels crèdits pressupostaris previstos en l'article 2 d'esta resolució, serà realitzada per la Comissió Paritària de Formació Local de la Comunitat Valenciana.  
a) Es determinarà l'import que es destinarà als distints tipus de plans: interadministratius, agrupats i unitaris.  
b) Es valoraran els plans segons el barem dels criteris de qualitat següents:  
1) El grau d'execució d'ajudes percebudes en l'exercici anterior, fins a 3 punts.  
2) Els recursos propis destinats a la formació, fins a 4 punts.  
3) Els recursos humans destinats a la gestió de la formació, fins a 1 punt.  
4) La integració del pla en un projecte de planificació estratègica, fins a 2 punts  
5) La relació del pla amb un estudi de necessitats, fins a 5 punts.  
6) El disseny i contingut dels plans, atenent a la inclusió d'accions formatives vinculades a la promoció professional i a la carrera administrativa, fins a 4 punts.  
7) L'aplicació de tècniques d'avaluació dels resultats i, si és el cas, de l'impacte de la formació, fins a 5 punts  
8) Les previsions de seguiment del pla: participació sindical en l'elaboració del pla de formació i el seu seguiment, fins a 6 punts.  
c) Per a l'aprovació del pla de formació, caldrà obtindre una puntuació mínima de 15 punts en els criteris de qualitat indicats.  
  
d) Per a aquelles entitats que hagen aconseguit la puntuació mínima de qualitat establida en l'apartat anterior, la Comissió determinarà la quantia individualitzada de la subvenció tenint-se en compte el nombre total d'empleats públics afectats pel pla i, si és el cas, la puntuació obtinguda en qualitat.  
Tindran la consideració d'empleats públics locals, a l'hora d'obtindre el nombre total d'efectius de l'entitat promotora, els funcionaris, el personal eventual i els contractats en règim de dret laboral, amb excepció en este últim cas, d'aquells que integren les plantilles d'empreses locals que adopten la forma de societats mercantils.  
  
2. A fi d'agilitzar la tramitació dels expedients, els sol·licitants presentaran un quadro resum dels criteris de valoració dels seus plans de formació en relació amb cada un dels criteris avaluables del present article.  
  
Article 12. Instrucció i resolució  
1. L'òrgan instructor realitzarà d'ofici totes aquelles actuacions que estime necessàries per a la determinació, coneixement i comprovació de les dades en virtut de les quals ha de pronunciar-se la proposta de resolució de concessió d'ajudes i podrà sol·licitar-hi l'assessorament necessari.  
2. La COPAFORLO aprovarà els plans de formació i elevarà les propostes de concessió a l'òrgan concedent, a través de l'òrgan instructor.  
3. La proposta de concessió d'ajudes acordada per la corresponent comissió serà notificada als interessats en la forma prevista en l'article següent; se'ls atorgarà un termini de 15 dies naturals perquè, en aquells casos en què l'import de la subvenció de la proposta siga inferior al que figura en la sol·licitud presentada, la reformulen a través del Portal adaptant el pla a la reducció dels mitjans econòmics; en tot cas, hauran de respectar-se les directrius del seu pla inicial. La proposta d'adaptació haurà d'anar acompanyada de l'acord de la representació sindical intervinent en l'aprovació del pla quan afecte el contingut substancial de les accions formatives respecte al pla presentat inicialment.  
  
4. La Comissió validarà les esmentades reformulacions d'adaptació i emetrà l'informe corresponent necessari per a l'elaboració de la proposta de resolució per l'òrgan instructor.  
El pla validat per la comissió competent, adaptat a la reducció de mitjans econòmics, tindrà la consideració de pla inicial aprovat, d'acord amb el que preveu l'article 14.  
5. El òrgan instructor, a la vista de l'expedient, de les propostes de concessió i de l'informe de la Comissió, elaborarà les propostes de resolució de concessió d'ajudes, degudament motivades i en les quals constarà la relació de sol·licitants per als quals es proposa la concessió de l'ajuda i la seua quantia, així com la desestimació expressa de les altres sol·licituds, de conformitat amb l'article 25 de la Llei 38/2003, de 17 de novembre.  
6. Una vegada elevades per l'òrgan instructor les propostes de concessions definitives a la Direcció General de Recursos Humans, esta dictarà la resolució corresponent, que serà notificada i publicada en la forma prevista en l'article següent.  
7. El termini màxim per a resoldre i notificar la resolució del procediment no podrà excedir de sis mesos, comptat des de l'endemà de la publicació d'esta convocatòria. El venciment d'este termini sense haver-se notificat la resolució legitimarà els interessats per a entendre desestimada la seua sol·licitud per silenci administratiu.  
8. La resolució del procediment posa fi a la via administrativa i contra esta podrà interposar-se un recurs contenciós administratiu davant del jutjat contenciós administratiu, en el termini de dos mesos comptat des de l'endemà de la seua notificació, d'acord amb el que preveuen els articles 9 i 46 de la Llei 29/1998, de 13 de juliol, reguladora de la jurisdicció contenciosa administrativa. Potestativament, i amb caràcter previ, es podrà interposar un recurs administratiu de reposició, en el termini d'un mes, davant del mateix òrgan que va dictar la resolució, segons el que es disposa en els articles 116 i 117 de la Llei 30/1992, de 26 de novembre.  
  
Article 13. Notificació d'acords i resolucions adoptats en el procediment de concessió i publicitat de les ajudes concedides  
1. Les notificacions de les resolucions i, si és el cas, de les propostes de concessió d'ajudes acordades per la Comissió es realitzaran per mitjà de la seua publicació en la web de l'IVAP i tindran en esta data tots els efectes de notificació practicada segons el que disposa l'article 59.6.b de la Llei 30/1992, de 26 de novembre, en relació amb els procediments de concurrència competitiva. Addicionalment, els sol·licitants podran rebre comunicació de la publicació per mitjà d'un correu electrònic o a través de qualsevol altre mitjà que es considere oportú per a facilitar el coneixement per part dels beneficiaris.  
2. La Direcció General de Recursos Humans, en compliment del que establix l'article 18 de la Llei 38/2003, de 17 de novembre, donarà publicitat de les ajudes en el Diari Oficial de la Generalitat (DOCV). Esta publicació no tindrà la consideració de notificació.  
3. Els plans de formació aprovats per la COPAFORLO seran publicats en la pàgina web de l'IVAP.  
  
Article 14. Situació dels plans de formació i les seues modificacions  
1. Tindrà la consideració de pla inicial aprovat aquell que haja sigut objecte de valoració per la COPAFORLO i haja ajustat el seu pressupost a l'import de la subvenció concedida.  
2. A partir del moment de l'adjudicació de les ajudes, les entitats beneficiàries podran modificar el pla de formació quant a la distribució del seu pressupost o al seu contingut, sense perjuí del que preveu l'apartat següent.  
3. Quan la modificació implique una alteració substancial en el pressupost o en el contingut del pla, haurà de ser aprovada per la COPAFORLO, i informat l'IVAP.  
4. En el supòsit previst en l'apartat anterior, el promotor haurà de sol·licitar l'aprovació de la modificació, amb la data límit del 30 de novembre, a través del Portal FEDAP, i s'ajustarà als formats establits en ell i, si és el cas, acompanyarà l'acord de la representació sindical intervinent en l'aprovació del pla.  
5. En el moment de la justificació, el pla publicat en el Portal reflectirà les dades reals d'execució a 31 de desembre.  
  
Article 15. Forma de fer efectiva l'ajuda  
1. El pagament de l'ajuda tindrà caràcter d'anticipat, abans de la justificació i com a finançament necessari per a l'execució dels plans de formació.  
2. No podrà realitzar-se el pagament mentres el promotor no es trobe al corrent en el compliment dels seus obligacions tributàries i davant de la Seguretat Social o siga deutor per resolució de procedència de reintegrament, d'acord amb el que establix l'article 34.5 de la Llei 38/2003, de 17 de novembre.  
3. Així mateix, i de conformitat amb l'article 199.4 de la Llei 8/2010, de 23 de juny, de la Generalitat, de Règim Local de la Comunitat Valenciana, (modificat per la Llei 7/2014) per al seu pagament, el promotor haurà d'acreditar estar al corrent en el compliment de l'obligació de rendició dels seus comptes anuals davant de la Sindicatura de Comptes, de conformitat amb la normativa aplicable.  
4. Com a mesura cautelar, l'IVAP procedirà a la suspensió temporal dels lliuraments de pagament quan el promotor no haja complit les obligacions de justificació.  
  
Article 16. Obligacions dels beneficiaris  
Seran obligacions de les entitats beneficiàries:  
a) Complir els requisits que per a obtindre la condició de beneficiari s'establixen en l'article 13 de la Llei 38/2003, de 17 de novembre.  
  
b) Aportar la documentació requerida en esta convocatòria, així com justificar davant de l'òrgan concedent el compliment dels requisits i condicions que determinen la concessió de la subvenció.  
c) Aportar els documents originals dels quals hagen presentat còpia digitalitzada, quan siga requerit per l'òrgan instructor o per la Comissió.  
  
d) Executar l'activitat que fonamenta la concessió de l'ajuda en el període comprés entre l'1 de gener i el 31 de desembre de l'any al qual es referix la concessió.  
e) Justificar els gastos realitzats en els termes que preveu l'article 18 de la present convocatòria.  
f) Aportar la informació sobre les accions formatives realitzades que siga necessària per a l'elaboració de la memòria anual d'activitats a la qual fa referència l'article 18.g de l'AFODAP.  
g) Aportar a la Comissió la informació sobre les accions formatives desenrotllades que permeten realitzar les activitats previstes en els articles 14, 15 i 16 1.b de l'AFODAP.  
h) Sotmetre's a les actuacions de comprovació que realitze l'IVAP, així com al control financer de la Intervenció General de la Generalitat i al control fiscalitzador de la Sindicatura de Comptes, per a la qual cosa haurà d'aportar tota la informació que li siga requerida en l'exercici de les seues actuacions.  
i) Complir amb les obligacions de negociació i d'informació previstes en l'article 14 de l'AFODAP.  
j) Mantindre l'esforç formatiu que estaven realitzant, de tal forma que no suplisquen crèdits o fons destinats a formació pels fons que es reben derivats de l'AFODAP, segons el que disposa l'article 20 de l'esmentat acord.  
k) Expedir els corresponents certificats d'assistència i/o aprofitament, d'acord amb els requisits establits per la Comissió General de Formació per a l'Ocupació de les Administracions Públiques, d'acord amb el que establix l'article 15 de l'AFODAP.  
l) Efectuar la selecció dels participants en les accions formatives per l'adequació del seu perfil als seus objectius i continguts, sense que, en cap cas, puga constituir l'afiliació sindical un criteri de selecció.  
  
m) Garantir la qualitat i gratuïtat de les accions formatives finançades amb estos fons finalistes i complir amb totes les obligacions previstes a estos efectes en l'AFODAP.  
n) Fer constar en la informació divulgativa del pla de formació el caràcter públic del finançament amb menció expressa a l'AFODAP.  
  
  
Article 17. Gastos subvencionables  
1. Es consideren gastos subvencionables els recollits expressament en l'apartat següent, sempre que responguen, de manera indubtable, a la naturalesa de l'activitat subvencionada i que, d'acord amb l'article 31 de la Llei 38/2003, de 17 de novembre, i en l'article 83 del seu reglament, aprovat pel Reial Decret 887/2006, de 21 de juliol, complisquen els requisits següents:  
a) Que el cost d'adquisició no supere el valor de mercat.  
b) Que els gastos es realitzen entre l'1 de gener i el 31 de desembre de l'any al qual es referisca la concessió.  
c) Que hagen sigut efectivament pagats a 15 de març de l'any següent, data de finalització del període de justificació.  
d) Que se sol·licite i s'acredite la concurrència de distints proveïdors per a la realització de gastos en els termes i límits quantitatius establits en l'article 31.3 de la Llei 38/2003, de 17 de novembre.  
  
Quan l'import del gasto subvencionable siga igual o superior a 18.000.00 euros, impostos exclosos, en el supòsit de béns o prestació de servicis per empreses de consultoria o assistència tècnica, el beneficiari haurà de sol·licitar com a mínim tres ofertes de diferents proveïdors, amb caràcter previ a la contracció del compromís per a la prestació del servici o l'entrega del bé, llevat que, per les especials característiques dels gastos subvencionables, no existisca en el mercat suficient nombre d'entitats que el subministren o presten.  
L'elecció entre les tres ofertes presentades es realitzarà d'acord amb criteris d'eficiència i economia, i haurà d'expressar-se en una memòria l'elecció quan no recaiga en la proposta econòmicament més avantatjosa.  
e) En cap cas es consideraran gastos finançables els impostos indirectes quan siguen susceptibles de recuperació o compensació.  
2.Podran finançar-se amb càrrec a les ajudes concedides els gastos directament imputables a les accions formatives, així com els gastos generals imputables a totes les activitats que conformen el pla de formació aprovat.  
2.1. Gastos directament imputables a les accions formatives:  
a) Gastos de formadors interns i externs en l'exercici d'activitats de preparació, impartició, tutoria i avaluació als participants.  
  
b) Gastos de mitjans i materials didàctics, com a textos i materials d'un sol ús per l'alumne (compra, elaboració, reproducció i distribució), i materials de treball fungibles utilitzats per al desenrotllament de les activitats de formació.  
c) Gastos per l'elaboració de continguts per a la impartició de cursos a través d'Internet.  
d) Gastos d'allotjament, manutenció i desplaçament dels intervinents en les accions formatives (alumnes, coordinadors, personal de suport i professorat). Les entitats beneficiàries a les quals els siga aplicable el Reial Decret 462/2002, de 24 de maig, sobre indemnitzacions per raó del servici, s'ajustaran a les quanties i condicions establides en ell. Per a les altres entitats beneficiàries, s'observaran els principis generals, els requisits dels gastos i la forma de justificació establits en l'esmentada norma, i es limitaran les quanties màximes diàries subvencionables, amb caràcter general, a les establides en la dita norma per al grup 2:  
1r Allotjament: 65.97 euros.  
2n Manutenció: 37.40 euros.  
e) Gastos de lloguer, tant d'instal·lacions com d'equipament, necessaris per al desenrotllament de les activitats formatives.  
2.2. Gastos generals associats a l'execució de les activitats subvencionades que no puguen ser imputats de forma directa segons els apartats 2.1 amb el límit màxim del 25 per cent del total dels gastos directes:  
  
a) Gastos de personal de suport, tant intern com extern, per a la gestió i execució del pla.  
b) Gastos de lloguer d'instal·lacions i equipament relacionats amb la formació no imputables directament a les activitats previstes en el pla de formació.  
c) Assegurances, incloent-hi, si és el cas, la de la cobertura d'accidents dels participants en coherència amb la disposició addicional tercera de l'AFODAP.  
d) Gastos de publicitat i difusió.  
e) Gastos d'avaluació i control.  
f) Altres gastos indirectes en concepte d'aigua, gas, electricitat, missatgeria, telèfon, material d'oficina consumit, vigilància i neteja, i altres no especialitzats imputables al pla de formació, amb el límit màxim del sis per cent del total dels gastos directes i sense que siga necessària la seua justificació documental.  
3. Los percentatges màxims establits en l'apartat 2.2 d'este article hauran de respectar-se tant en el pressupost com en l'execució de gastos.  
4. En els documents justificatius dels gastos s'haurà de desglossar amb suficient detall la seua naturalesa, així com la seua imputació a una activitat o als gastos generals del pla. Si és el cas, s'adjuntarà als documents justificatius una declaració responsable del promotor que justifique aquells extrems que no es deduïsquen del contingut dels esmentats documents i que es consideren rellevants per a justificar la seua imputació al pla de formació.  
  
Article 18. Justificació dels gastos i acreditació de les activitats realitzades  
1. D'acord amb el que s'establix en l'article 13 de l'Orde 3/2014, de 24 de febrer, la justificació de la realització dels plans de formació per als quals van ser concedides les subvencions, i dels gastos incorreguts l'any natural de concessió, es realitzarà per mitjà de l'aportació a l'IVAP del corresponent compte justificatiu en la forma i el termini que es determina en els apartats següents.  
2. El termini de justificació serà el comprés entre l'1 de gener i el 15 del març de l'any següent. Este termini és improrrogable.  
3. La justificació i les seues possibles esmenes es realitzaran a través del portal de la web de l'IVAP, les justificacions hauran d'estar firmades electrònicament per la persona designada com a representant pel beneficiari.  
4. La justificació dels beneficiaris a qui fa referència l'article 3 de l'Orde 3/2014 consistirà en una declaració de les activitats realitzades amb l'aportació de:  
a) Dades sobre l'execució de les accions formatives que conformen el pla de formació.  
b) Dades dels gastos realitzats per cada un dels conceptes de gasto recollits en el pressupost del pla de formació.  
c) Certificat acreditatiu de la realització de les activitats, així com dels gastos realitzats.  
Les dades i el certificat als quals fan referència els apartats anteriors s'aportaran seguint les instruccions i formularis establits en el portal de la web IVAP.  
5. La justificació pels beneficiaris esmentats en l'apartat 2 de l'article 3 de l'Orde 3/2014 adoptarà la forma de «compte justificatiu amb aportació de justificants de gasto», en els termes establits en l'article 72 del Reglament de la Llei 38/2003, de 17 de novembre, aprovat pel Reial Decret 887/2006, de 21 de juliol.  
5.1 El compte justificatiu contindrà la documentació següent:  
· Una memòria d'actuació justificativa del compliment de les condicions imposades en la concessió de la subvenció, amb indicació de les activitats realitzades i dels resultats obtinguts.  
· Una memòria econòmica justificativa del cost de les activitats realitzades, que contindrà:  
1r Dades sobre l'execució de les accions formatives que conformen el pla de formació.  
2n Dades dels gastos realitzats per cada un dels conceptes de gasto arreplegats en el pressupost del pla de formació.  
3r Una relació classificada dels gastos de l'activitat, amb identificació del creditor i del document, el seu import, data d'emissió i data de pagament.  
4t Originals o fotocòpies compulsades dels documents justificatius dels gastos: factures o altres documents de valor probatori equivalent en el tràfic mercantil o amb eficàcia administrativa incorporats en la relació a què es fa referència en el paràgraf anterior, així com la documentació acreditativa del pagament.  
5t Justificació dels rendiments financers generats pels fons percebuts a la qual fa referència l'article 19.5 de la Llei 38/2003, de 17 de novembre, així com la seua aplicació a l'activitat subvencionada.  
  
6t Els tres pressupostos que, en aplicació de l'article 31.3 de la Llei 38/2003, de 17 de novembre, haja d'haver sol·licitat el beneficiari i/o, si és el cas, els preceptius informes justificatius.  
5.2 La presentació del compte justificatiu per mitjans electrònics a través del portal de la web de l'IVAP es completarà amb l'aportació en suport paper segons el que s'establix en els apartats següents:  
a) Presentació per mitjans electrònics: les dades i la relació de gastos a les quals fa referència l'apartat 5.1.b). 1r, 2n i 3r s'aportaran seguint les instruccions i formularis establits. Els documents que continguen la informació referida en l'apartat 5.1.a) i b).5t s'aportaran pujant a la web IVAP els oportuns documents en format electrònic.  
  
b) Presentació en suport paper: els documents justificatius de gasto i pagament als quals fa referència l'apartat 5.1.b.4t i les tres ofertes i/o informes esmentats en l'apartat 5.1.b.6t.  
6. En el cas que la subvenció concedida, afegint-hi si és el cas els rendiments financers a què fa referència l'article 19.5 de la Llei 38/2003, de 17 de novembre, siga superior a l'import dels gastos justificats, el promotor haurà d'ingressar l'excés en el compte de la Conselleria d'Hisenda i Administració Pública del Banc Santander ES80 7805 1267 20 7756186596. Quan l'ingrés s'efectue després del 15 de març, l'IVAP procedirà d'ofici a iniciar un procediment de reintegrament per liquidació d'interessos de demora.  
  
7. D'acord amb el que s'establix en l'article 70.3 del Reglament de la Llei 38/2003, de 17 de novembre, aprovat pel Reial Decret 887/2006, de 21 de juliol, si transcorregut el termini de justificació el beneficiari no ha presentat la documentació justificativa, l'IVAP el requerirà perquè en el termini improrrogable de 15 dies siga presentada, amb l'advertència que la falta de presentació donarà lloc a l'exigència de reintegrament i a les altres responsabilitats establides en la Llei 38/2003, de 17 de novembre.  
  
Article 19. Reintegraments i sancions  
1. L'incompliment dels requisits establits en esta resolució i en les altres normes aplicables donarà lloc, després de l'oportú procediment de reintegrament, a l'obligació de tornar totalment o parcialment la subvenció percebuda i els interessos de demora corresponents, d'acord amb el que es disposa en el capítol I del títol II de la Llei 38/2003, de 17 de novembre, i en el títol III del seu Reglament, aprovat pel Reial Decret 887/2006, de 21 de juliol.  
2. El procediment de reintegrament s'iniciarà d'ofici per acord de la Direcció General de Recursos Humans, bé per iniciativa pròpia, bé com a conseqüència d'orde superior, a petició raonada d'altres òrgans o per denúncia. També s'iniciarà a conseqüència de l'informe de control financer emés per la Intervenció General de la Generalitat.  
3. L'acord pel qual s'inicie el procediment de reintegrament indicarà la causa que determina el seu inici, les obligacions incomplides i l'import de l'ajuda afectat. L'interessat podrà presentar les al·legacions i la documentació que estime pertinents en el termini de 15 dies des de la seua notificació.  
4. Correspondrà dictar la resolució del procediment de reintegrament a la Direcció General de Recursos Humans, òrgan concedent de l'ajuda, i haurà de ser notificada a l'interessat en el termini màxim de 12 mesos des de la data de l'acord d'inici.  
5. Serà aplicable el que es preveu en el títol IV de la Llei 38/2003, de 17 de novembre, i en el títol IV del seu Reglament, aprovat pel Reial Decret 887/2006, de 21 de juliol, si concorren els supòsits d'infraccions administratives en matèria de subvencions i ajudes públiques.  
Les infraccions podran ser qualificades com a lleus, greus o molt greus, d'acord amb els articles 56, 57 i 58 de l'esmentada llei. La potestat sancionadora s'exercirà d'acord amb el que s'establix en el seu article 66.  
  
Article 20. Tramitació electrònica  
1. Les sol·licituds, adaptacions i modificacions presentades pels promotors a través del portal de la web de l'IVAP, així com la justificació dels gastos efectuats amb càrrec a l'ajuda rebuda i les possibles esmenes i al·legacions presentades al llarg de tot el procediment, quedaran registrades.  
2. El sistema de notificacions utilitzat complirà amb el que s'establix en l'article 36 de la Llei 11/2007, de 22 de juny, d'Accés Electrònic dels Ciutadans als Servicis Públics.  
  
DISPOSICIÓ ADDICIONAL  
  
Única  
La present convocatòria no necessita de la seua notificació a la Comissió Europea per no reunir els requisits de l'article 107.1 del Tractat de Funcionament de la Unió Europea, atés que la transferència financera es produïx entre estructures oficials i obeïx a un traspàs de competències públiques, al marge de qualsevol activitat econòmica.  
  
DISPOSICIÓ FINAL  
  
Única. Entrada en vigor  
La present resolució entrarà en vigor l'endemà de la seua publicació en el Diari Oficial de la Comunitat Valenciana (DOCV).  
La present resolució posa fi a la via administrativa i contra ella podrà interposar-se un recurs contenciós administratiu davant del jutjat contenciós administratiu, en el termini de dos mesos comptat des de l'endemà de la seua notificació, d'acord amb el que es preveu en els articles 9 i 46 de la Llei 29/1998, de 13 de juliol, reguladora de la jurisdicció contenciosa administrativa. Potestativament, i amb caràcter previ, es podrà interposar un recurs administratiu de reposició, en el termini d'un mes, davant de la directora general de Recursos Humans, segons el que es disposa en els articles 116 i 117 de la Llei 30/1992, de 26 de novembre.  
  
València, 2 de febrer de 2015.- La directora general de Recursos Humans: Ana Brugger Navarro.